Νεμάνια Ράντονιτς

O **Νεμάνια Ράντονιτς** (, γεννημένος στις 15 Φεβρουαρίου 1996) είναι Σέρβος επαγγελματίας ποδοσφαιριστής που αγωνίζεται ως εξτρέμ για την ιταλική Τορίνο. Επίσης, εκπροσωπεί την εθνική ομάδα της Σερβίας από το 2017.

## Καριέρα σε συλλόγους

### Πρώτα χρόνια
Ο Ράντονιτς γεννήθηκε στη Νις, ερχόμενος από οικογένεια ρομά.  Ο Ράντονιτς έπαιξε στην ακαδημία της τοπικής Ραντνίτσκι. Προηγουμένως, ήταν μέλος των τοπικών συλλόγων Medijana και Železničar, όπου έκανε τα πρώτα του ποδοσφαιρικά βήματα.  Ως μία από τις καλύτερες προοπτικές στην ακαδημία,  ο Ράντονιτς μετακόμισε στην Παρτιζάν, όπου πέρασε αρκετά χρόνια, αλλά αργότερα δήλωσε πως είναι οπαδός του μεγάλου αντιπάλου, του Ερυθρού Αστέρα.  Στη συνέχεια πέρασε αρκετούς μήνες στην ακαδημία της Gheorghe Hagi στη Ρουμανία, προτού υπογράψει πενταετές συμβόλαιο με την Ρόμα το 2014, παίζοντας κατευθείαν δανεικός στην Έμπολι για μια σεζόν.  Στις αρχές του 2016, ο Ράντονιτς επέστρεψε στη Σερβία και εντάχθηκε στην Τσουκαρίτσκι ως δανεικός.  Σκόραρε ένα γκολ στο ντεμπούτο του για την Σερβική SuperLiga.  Στον επόμενο αγώνα, εναντίον της Γιαγκόντινα, πέτυχε ένα γκολ από απόσταση περίπου 30 μέτρων και αργότερα σημείωσε μία ασιστ.  Στην Τσουκαρίτσκι, ο Ράντονιτς σημείωσε 31 συμμετοχές και 4 γκολ σε όλες τις διοργανώσεις μέχρι το τέλος της σεζόν 2016-17. 

### Ερυθρός Αστέρας Βελιγραδίου
[αριστερά|μικρογραφία|385x385εσ| Ο Ράντονιτς με την φανέλα του [Ερυθρός Αστέρας Βελιγραδίου (ποδόσφαιρο ανδρών)|Ερυθρού Αστέρα, το 2017.]]
Στις 21 Ιουλίου 2017, ο Ράντονιτς μετακόμισε στον Ερυθρό Αστέρα Βελιγραδίου.  Υπέγραψε πενταετές συμβόλαιο με τη νέα του ομάδα,  όντας τυπικά δανεικός μέχρι το καλοκαίρι του 2019, όταν έληγε και το συμβόλαιό του με τη Ρόμα.  Επέλεξε να φορέσει τη φανέλα με το νούμερο 49 στο νέο του σύλλογο.  Ο Ράντονιτς, έκανε το ντεμπούτο του για τον Ερυθρό Αστέρα Βελιγραδίου στον πρώτο αγώνα του τρίτου προκριματικού γύρου για το ΟΥΕΦΑ Γιουρόπα Λιγκ της σεζόν 2017-2018, αντικαθιστώντας τον Ρικάρντο Μέντες στο 61ο λεπτό του αγώνα με τη Σπάρτα Πράγας, που έγινε στις 27 Ιουλίου 2017.  Ο Ράντονιτς σημείωσε το πρώτο του γκολ για τον σύλλογο, στον δεύτερο αγώνα του γύρου των play-off για το ΟΥΕΦΑ Γιουρόπα Λιγκ, στη νίκη με 2-1 επί της Κρασνοντάρ.  Ο Ράντονιτς έπαιξε το πρώτο του αιώνιο ντέρμπι Σερβίας, στις 27 Αυγούστου του 2017, αντικαθιστώντας τον Αλεξάνταρ Πέσιτς στο 67ο λεπτό του αγώνα.  Ο Ράντονιτς σημείωσε το δεύτερο γκολ του για τον Ερυθρό Αστέρα, στην ισοπαλία με 1–1 κόντρα στην ΜΠΑΤΕ Μπορίσοφ, στις 14 Σεπτεμβρίου 2017.  Ο Ράντονιτς υπέστη κάταγμα μεταταρσίου κατά τη διάρκεια του αγώνα με την Ραντ στις 18 Νοεμβρίου 2017. Έγινε ο τρίτος παίκτης στην ομάδα που τραυματίστηκε με τον ίδιο τρόπο από την αρχή της σεζόν 2017-18, μετά τους Μπράνκο Γιόβιτς και Βάνια Βούτσιτσεβιτς.  Επιστρέφοντας στο γήπεδο, ο Ράντονιτς σημείωσε το πρώτο του γκολ στο εγχώριο πρωτάθλημα για τον Ερυθρό Αστέρα, στο παιχνίδι με την Παρτίζαν που έγινε στις 14 Απριλίου 2018.  Αργότερα, ο Ράντονιτς σημείωσε τέσσερα γκολ σε πέντε αγώνες μέχρι το τέλος της σεζόν,  συμπεριλαμβανομένου του τελευταίου αγώνα ενάντια της Βόζντοβατς, κερδίζοντας παράλληλα το πρώτο του τρόπαιο στην επαγγελματική του σταδιοδρομία.  Τον Μάιο του 2018, ο Ράντονιτς εξελέγη στους 11 καλύτερους παίκτες για τη σεζόν 2017–18 της Σερβικής SuperLiga, από την επιλογή των αρχηγών και των προπονητών των συλλόγων.  Στις 25 Ιουλίου του 2018, ο Ράντονιτς σκόραρε δύο φορές στον πρώτο αγώνα του δεύτερου προκριματικού γύρου για το ΟΥΕΦΑ Τσάμπιονς Λιγκ της σεζόν 2018-2019,  σε μία αναμέτρηση κατά την οποία ονομάστηκε παίκτης του αγώνα, στη νίκη με 3-0 επί της Σούντουβα.  Σκοράροντας στην παράταση του αγώνα κόντρα στην Σπαρτάκ Τρνάβα στις 14 Αυγούστου του 2018, ο Ράντονιτς εξασφάλισε για την ομάδα του, την φάση των ομίλων Γιουρόπα Λιγκ της σεζόν 2018–19 και τον προκριματικό γύρο των πλέι οφ για το Τσάμπιονς Λιγκ, εναντίον της Σάλτσμπουργκ.  Στις 29 Αυγούστου 2018, ο Ερυθρός Αστέρας συμφώνησε με την Ρόμα, κρατώντας τον Ράντονιτς μέχρι τον Ιούνιο του 2021. 

### Μαρσέιγ
Στις 30 Αυγούστου 2018, ο Ράντονιτς υπέγραψε με τη γαλλική Ολιμπίκ Μαρσέιγ, αφού βοήθησε τον Ερυθρό Αστέρα να προκριθεί στην φάση των ομίλων του Τσάμπιονς Λιγκ.  Του ανατέθηκε η φανέλα με το νούμερο 7 στη νέα του ομάδα.  Το ποσό της μεταγραφής έφτασε τα 12 εκατομμύρια ευρώ συν 2 εκατομμύρια σε μπόνους.  Ο Ράντονιτς έκανε το ντεμπούτο του για τον σύλλογο στην εντός έδρας νίκη με 4–0 για την Λιγκ 1, επί της Γκινγκάμπ στις 16 Σεπτεμβρίου του 2018, αντικαθιστώντας τον Ντιμίτρι Παγιέ στο 84ο λεπτό. 

#### Δανεισμός στην Χέρτα Βερολίνου
Την 1η Φεβρουαρίου του 2021, ο Ράντονιτς εντάχθηκε στη γερμανική Χέρτα, ως δανεικός για το υπόλοιπο της σεζόν 2020–21.  Στην Χέρτα, ο Ράντονιτς έπαιξε σε 12 αγώνες συνολικά, σκοράροντας το πρώτο του γκολ και σημειώνοντας την πρώτη του ασίστ στο ίδιο παιχνίδι, κόντρα στην Φράιμπουργκ. Έπαιξε το τελευταίο του παιχνίδι για τη Χέρτα εναντίον της Χόφενχαϊμ, πριν επιστρέψει στη Γαλλία.

#### Δανεισμός στην Μπενφίκα
Εντάχθηκε στην Μπενφίκα για τη σεζόν 2021-22 ως δανεικός. Έπαιξε συνολικά σε 11 αγώνες, σκοράροντας ένα γκολ για τον Πορτογαλικό σύλλογο, πριν επιστρέψει στη Γαλλία και παραχωρηθεί ξανά δανεικός, αυτή τη φορά στην Τορίνο.

#### Δανεισμός στην Τορίνο
Στις 7 Ιουλίου 2022, ο Ράντονιτς εντάχθηκε στην Τορίνο της Σέριε Α, ως δανεικός από την Μαρσέιγ για τη σεζόν 2022–23. Η συμφωνία περιελάβανε οψιόν αγοράς. 

## Διεθνής καριέρα
[μικρογραφία| Ράντονιτς, [Λούκα Γιόβιτς|Γιόβιτς και Στοϊκοβιτς μετά τον αγώνα εναντίον της Βραζιλίας στο Παγκόσμιο Κύπελλο FIFA 2018]]
Ως μέλος της Σερβίας Κ17 ετών, ο Ράντονιτς σημείωσε 5 γκολ σε 6 αγώνες, μεταξύ 2012 και 2013, συμπεριλαμβανομένου ενός χατ-τρικ σε έναν αγώνα με τη Λευκορωσία.  Αργότερα, ήταν επίσης μέλος των εθνικών ομάδων της χώρας του, κάτω των 18 και κάτω των 19 ετών.  Ο Ράντονιτς κλήθηκε στην εθνική ομάδα Κ20 της Σερβίας, τον Νοέμβριο του 2016, από τον προπονητή Νέναντ Λαλάτοβιτς, κάνοντας το ντεμπούτο του για την ομάδα σε έναν αγώνα με το Μαυροβούνιο.  Ο προπονητής της Σερβίας Κ21 τον κάλεσε επίσης στην ομάδα για το Ευρωπαϊκό Πρωτάθλημα Κ21 της ΟΥΕΦΑ το 2017.  Τον Νοέμβριο του 2017, ο Ράντονιτς προσκλήθηκε στην ανδρική ομάδα ποδοσφαίρου της Σερβίας για μια περιοδεία στην Ασία.  Έκανε το ντεμπούτο του με τη Σερβία σε μια φιλική ισοπαλία με τη Νότια Κορέα στις 14 Νοεμβρίου του 2017, αντικαθιστώντας τον Αντρίγια Ζίβκοβιτς στο 81 λεπτό του αγώνα. 

Τον Ιούνιο του 2018, ο προπονητής της Σερβίας Μλάντεν Κρστάλιτς, συμπεριέλαβε τον Ράντονιτς στην τελική αποστολή των 23 παικτών για το Παγκόσμιο Κύπελλο του 2018.  Εκεί εμφανίστηκε σε δύο αγώνες, εναντίον της Ελβετίας  και της Βραζιλίας.  Η Σερβία αποκλείστηκε πρόωρα, από την φάση των ομίλων, έχοντας κερδίσει μόνο την Κόστα Ρίκα.

Τον Νοέμβριο του 2022, επιλέχθηκε στην ομάδα της Σερβίας για το Παγκόσμιο Κύπελλο του 2022 που διεξήχθη στο Κατάρ.  Έπαιξε και στους τρεις αγώνες της φάσης των ομίλων, εναντίον της Βραζιλίας, χάνοντας 2-0  του Καμερούν (ισοπαλία 3-3)  και της Ελβετίας (ήττα με 3-2).  Η Σερβία τερμάτισε τέταρτη στον όμιλο, αποχωρώντας πρόωρα από την διοργάνωση. 

## Στατιστικά καριέρας

### Σε συλλόγους

### Διεθνές

: *Οι βαθμολογίες και τα αποτελέσματα αναφέρουν πρώτα τον αριθμό τερμάτων της Σερβίας.* 

## Διακρίσεις

### Σε συλλόγους
**Ερυθρός Αστέρας Βελιγραδίου**

* Σερβική SuperLiga: 2017–18 

### Ατομικές

* Η ομάδα της σεζόν στο Σέρβικο πρωτάθλημα: 2017–18 

## Εξωτερικοί σύνδεσμοι

* Nemanja Radonjić stats at utakmica.rs at the Wayback Machine (archived 2016-08-17)
* 
* 
* 

## Παραπομπές


Κατηγορία:Σέρβοι ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Εθνικής Σερβίας Κ21
Κατηγορία:Ξένοι ποδοσφαιριστές στη Γαλλία
Κατηγορία:Σέρβοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΦΚ Τσουκαρίτσκι
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Παγκοσμίου Κυπέλλου 2022